


































































































































































































































































































































































Neljä kertaa Tuodessa 
ilaestjrä jäsenlehti 


Julkaisija Interplanetistit rj - 
Interplanetisterna rf 

Päätoimittaja Aili Nuraiaho 
Toimitussihteeri P. Teerikorpi 

Kirjoitusten lainaaminen sal¬ 
littu lähde mainiten 

Tietoja julkaisijajhdistyksestät 

Yhdistyksen tarkoituksena on 
tutkia ja rälittää ''lentäriä 
lautasia" koskeria tietoja. 

Puheenjohtaja Tapani Kuningas 

Vuotuinen jäsenmaksu 10 mk 

Yhdistyksen postiosoitet 
postilokero 10101 Helsinki 10 

Postisiirtotili 129 200 



Luettelo paikalliskerhoista 
takakannen sisäsivulla 



Tässä numerossamme 


julkaisemme selostuksia yksinomaan 
Suomessa tehdyistä UFO-havainnoista. 
Kokoelmamme käsittää erityyppisiä ha¬ 
vaintoja pääasiassa viime ja kuluval¬ 
ta vuodelta. 

Havaintokertomuksia tarkasteltaessa 
herännee monen mielessä kysymys; Mikä 
merkitys on sillä, että tietyt yksi- 
tyispiirteet toistuvat samanlaisina 
eri puolilta maapalloa tulleissa ker¬ 
tomuksissa? Oikeuttaako tämä siihen, 
että voitaisiin puhua UFO-iImiöstä 
UFO-ilmiöiden sijasta? Tämä lienee 
UFO-tutkimuksen oleellinen ja vaikea 
pulrnakysymys. Toivomme, että VIMANA- 
lehden tämä numero antaa kysymyksen 
ratkaisemiseksi edes osittaista ai¬ 
neistoa. 

UFO-HAVAINTOJA OULUN LÄÄNISSÄ * 1950 - LUKU| 1967 - 1970 

Vuosien 1967-68 UFO-havaintojen esiintyminen Oulun läänin alueella 
antaa vaikutelman kuin havaintopaikat muodostaisivat jonkinlaisen ren 
gastuksen Pudasjärven tunturiseudun Syöte-tunturin alueen UFO-aalto- 
pisteen ympärille. 

Karttaan on merkitty muutamia luotettaviksi katsottavia havaintoja. 

Matias Päätalo: 


PUDASJÄRVEN UFO - INVAASIO JATKUU 


VIMANAssa n:o 4/1969 kerrottiin Syötteen, Särkivaa- 
ran UFO-havainnoista. Tämän jälkeen on alueelta 
tullut lukuisia uusia ilmoituksia oudoista valoil¬ 
miöistä ja vieraista esineistä** Havaintojen väli- 
ajat ovat vaihdelleet viikoista muutamiin päiviin. 
Tutkimusten suorittaminen on myös vaikeutunut, sil¬ 
lä tiedetään Kiirunan ESROn, Esrange-rakettikoease- 
man ilmakehän tutkimusrakettien aiheuttaneen näkö¬ 
havaintoja Pudasjärvellä. Kuten tiedetään, laukais¬ 
taan raketin barium-kaasua sisältävä kapseli noin 
130 - 150 km korkeudella ja tällöin laajenevan kaa- 
supilven näkyvyyssäde muodostuu riittävän suureksi, 
jotta se säästä riippuen voidaan havaita suuressa 
osassa Oulun ja Lapin lääniä. 

Todettakoon kuitenkin, että monet paikkakuntalaiset 
ovat tietoi&ifli Kiirunan kokeista ja ovat havainneet 
ne lukuisia kertoja useiden vuosien ajan. Särkelän 
kansakoulun opettaja Timo Laine on havainnut Kiiru¬ 
nan kokeet ja niideA visuaalinen ilmentyminen on 
täysin erilainen nykyisiin UFO-ilmiöihin verrattuna. 
Laajenevassa kaasupilvessä näkyy aluksi pallo, joka 
vaihtaa väriään auringon spektrin tavoin. Pallo 
laajenee ja himmenee jolloin voidaan havaita, että 
tähdet näkyvät kaasupilven läpi. Tällainen havainto 
saattaa kestää useita minuutteja ja sen loppuun asti 
seuraaminen on tärkeää, ettei tehdä virheellistä il¬ 
moitusta. 

Pudasjärven UFO-ilmiöiden sarjassa - tietojen mukaan - 
vain yksi havainto liittyisi Kiirunan kokeisiin ja 
kaksi muuta havaintoilmoitusta karsiutuu havainnon 
epämääräisyyden takia. - Lokakuun jälkeen vuoden 

1969 puolella alkoi uusi havaintojen sarja. Paikka¬ 
kunnan asukkaiden keskuudessa oli julkisten tiedotus¬ 
välineiden ja muiden paikkakuntalaisten kertomana 
levinnyt tieto hyvin monista havainnoista. Tutkimus 
on kuitenkin suoritettu vain suurimman mielenkiin¬ 
non herättäneestä Särkivaaran havainnosta, sekä ajal¬ 
lisesti siihen liittyvistä rinnakkaistapauksista. 
Vaikka paikkakuntalaiset tulivat tietoisiksi Särki¬ 
vaaran merkillisistä havainnoista, jota prof. Oks¬ 
manin antaman lausunnon mukaan ei voida noin vain 
selittää, on todettava, että asumistiheys Pudasjär¬ 
ven kunnassa on suhteellisen harva, kirkonkylä ja 
liikekeskus, Kurenalus poislukien. 

Ei voida ilman muuta väittää UFO-paniikista johtu¬ 
vaa psykologista osaratkaisua oleelliseksi koko ha¬ 
vaintosarjan osalle, vaan on rehellisesti myönnettä¬ 
vä, että todellisten UFO-ilmiöiden toistuvuus alu¬ 
eella on ollut poikkeuksellisen runsasta. Mistään 
fyysisestä UFO-invaasiosta ei kuitenkaan voitane pu¬ 
hua. 

U FO sähkölinjoilla jälleen 

Marraskuun 28 päivänä 1969 klo 22,45 kulki metsätyö¬ 
mies Markku Riihiaho sisarensa Helena Riihiahon 
kanssa Varpuvaaran kohdalla. Helena Riihiaho havait¬ 
si tällöin vasemmalla sähkölinjan kohdalla neljä eri 
valoa ja hän mainitsi siitä veljelleen. Markku Riihi- 
ahon kääntyessä katsomaan oli kolme valoista kadonnut 
ja vain yksi oli näkyvissä, ikäänkuin muut olisivat 
sammuttaneet valonsa. Pian viimeinenkin valo katosi 
ja havaitsijat olivat ihmeissään. - Havaintopaikka! 
maantie, josta etäisyys ijimisasuntoon n. 300 m. 

Sääi pilvinen ja pakkasta -5 C. Maassa oli useita 
senttimetrejä lunta. - Havainto kesti noin 5 min., 
valojen muoto epäselvä, kuitenkin omavaloisia, voimak- 
kuusaste kuin punertava nuotio. Ääniä tai hajuja ei 
esiintynyt. Valopallojen koko noin l/2 m ja lähin 
etäisyys havaitsijoihin 500 m, korkeus maasta n. 10 m 

Havainto!Imansuunta pohjoinen. Tapauksen tutki opetta¬ 
ja Timo Laine. Selitystä ilmiölle ei ole löydetty. 

UFO lensi auton eteen 

Seuraava havainto on jo paljon merkittävämpi ja voi¬ 
daan puhua esineellisyydestä tai vaikkapa selvästä 
lautasesta. 

Joulukuun 13 päivänä 1969 oli metsätyömies Heino Väärä- 
lä ajamassa henkilöautollaan Palovaaran suunnassa Sara- 
kylään päin. Ensimmäisen kerran he (autossa oli lisäksi 
H. Väärälän vaimo ja tämän veli) havaitsivat kirkkaan 
valon korkealla taivaalla. Se näytti laskeutuvan nope¬ 
asti alaspäin auton menosuunnassa. Vajaan puolen kilo¬ 
metrin ajon jälkeen omituinen valo tuli suoraan auton 
eteen tielle. Autoa oli heti jarrutettava, ettei kummal¬ 
linen valopatsas olisi jäänyt alle, silminnäkijöiden 
määritelmän mukaan paremminkin niin, ettei auto olisi 
jäänyt sen alle. 

Kello oli tällöin 18.45 - 19.00 välillä. Esineen konk¬ 
reettinen todellisuus käy ilmi seuraavasta: 

Esine oli noin 1,5 m pituinen alas suuntautuva liekki 
mukaan lukien ja noin 0,5 m leveä, sukkulan tai kartion 
muotoinen. Esineen korkeus tien pinnasta oli vajaat 1,5 
metriä ja se lähti lentämään auton edellä hyvin matalal¬ 
la pitäen säännöllisenä etäisyytenä 50 - 60 metriä. 
Lentävän esineen keskusta oli selvästi tumma ja ylä¬ 
puoli "hehkui" punaisena, alaosasta suuntautui tie¬ 
hen liekki kuin jarruttavasta rakettimoottorista. 
Liikkuvan auton nopeus oli hiljennettävä 20 kilomet¬ 
riksi tunnissa, ettei auto olisi joutunut kovin lä¬ 
helle esinettä, koska autossa olijat oli vallannut 
yhtäaikaa sekä pelko että uteliaisuus. Jonkin matkaa 
ajettua auton valokiilaan ilmestyi tiellä kävelevä 
mies, joka oli menossa samaan suuntaan kuin auto ja 
esine liikkuivat. Jalankulkija oli selin takanaan 
tapahtuvaan eikä siis tiennyt ilmiöstä mitään. Ennen 
jalankulkijan kohdalle tuloaan esine nousi jyrkästi 
ylös ja kaartoi vasemmalle metsän suojaan. Tällöin 

I- A 



A = näkyi aluksi valopisteenä havainto- 

suunnasta taivaalla, puiden yläpuolella 
B = ilmestyi oikealta äkkiä auton eteen 


esine oii lentänyt auton edessä noin 2,8 km. - 
Opettaja Timo Laine haastatteli perusteellisesti ha- 
vainnontekijoitä ja havainnon aitous on kiistämätön. 
Havaintopaikalla kävi lisäksi Pudasjärven kunnan vä- 
estönsuojeluohjaaja, talousneuvos Kalle Timonen. Ra¬ 
dioaktiiviset mittaukset eivät osoittaneet mitään 
epänormaalia säteilyä. 

Lisäksi Oulun UFO-kerho ry:n jäsen aliupseerioppilas 
Lauri Kurkela haastatteli autossa ollutta sotam. Ahti 
Kouvaa, joka antoi yhtä pitävän kuvauksen tapauksesta. 
Havainnon visuaalinen tosiasia on, että kyseessä on 
pimeänajan lähihavainto. - Voidaan vain ihmetellä 
havainnon loogisuutta - esim. esine kiersi jalankul¬ 
kijan, kenties ns. inhimillisistä syistä. 

Päärynänmuotoinen valdpatsas keskellä päivää 

Pudasjärven havaintosarja jatkuu: 

Tammikuun 8 päivänä 1970 klo 12.00 oli emäntä Senni 
Rytinki viemässä pyykkejä naapuriin. Valtatien var- 

teen päästyään hän koki elämänsä järkytyksen. Hän 
kääntyi tarkistamaan, tuleeko valtatietä etelän suun¬ 
nasta autoja, jolloin hän huomasi valtavan, aina pu¬ 
helinpylväiden korkeudelle ulottuvan päärynänmuotoi¬ 
sen valopatsaan keskellä tietä. Se oli joko kiinni 
tiessä tai hiukan sen yläpuolella. Valon kirkkaus 
oli sokaiseva ja rouva Rytingin silmissä musteni. 

Hän kääntyi nopeasti takaisin hakeakseen muita sil¬ 
minnäkijöitä. Tällä välin "kirkas päärynä" oli siir¬ 
tynyt metsän puolelle tien laitaan. Nyt rouva Ry¬ 
tingin poika Pertti Rytinki havaitsi myös mahtavan 
ilmiön. Ihmeellistä havainnossa on, ettei siinä ha¬ 
vaittu minkäänlaista esineellistä piirrettä, päivän 
valosta huolimatta. - On kuitenkin otettava huomioon, 
että jos kirkas valo olisi sisältänyt jotain esineel¬ 
lisyyttä, se peittyi varmasti siitä hohtavaan kirk¬ 
kauteen. Haastattelija Atte Särkelän mukaan "valopää- 
rynän" etäisyys lähimpään ihmisasuntoon oli n. 200 m. 
ja lähin etäisyys havaitsijoihin n. 120 - 130 m. Pak¬ 
kasta oli 7-8 astetta. Sää oli pilvinen. Havainnon 
kestoaika yli 5 minuuttia. 



A = havainnon alkuminuutit, UFO tien päällä 
B = loppuvaihe UFO oli siirtynyt metsään 















































Jälleen Särkivaaralla 


Tammikuun 28 päivänä 1970 toistui lähes identtises- 
ti syyskuun 8 päivän 1969 UFO-havainto Särkivaaran 
päällä. Klo 01.40 havaitsi työmies Eetu Särkelä ta¬ 
lonsa lattiaan heijastuvan valon, joka omituisella 
tavalla välkehti. Noustuaan katsomaan ikkunasta Sär¬ 
kelä havaitsi Särkiperän tunturin päällä kirkkaan va¬ 
lopallon. Hetken välälideltyään pallo vakiintui paikal¬ 
leen ja isosta pallosta lähti neljä pientä valopalloa 
lentoon. Yksi pienistä palloista, se joka irtosi vii¬ 
meksi teki mutkan hiukan kauempana ja palasi sitten 
ison pallon viereen. Iso pallo kutistui sen jälkeen 
pienenimäksi ja sen kirkkaus himmeni. Jonkin ajan ku¬ 
luttua iso pallo lähti liikkeelle itään päin ja nousi 
samalla ylöspäin häviten lopulta mustaan pilveen. Omi¬ 
tuista ehkä, mutta pienet pallot olivat kadonneet maa¬ 
han päin. Näytelmän näki myös Eetu Särkelän veli Valdo 
Särkelä. 



Taksiautoilija Atte Särkelä on omakohtaisten UFO-koke- 
mustensa innoittamana haastatellut lukuisia henkilöi¬ 
tä yhdessä opettaja Timo Laineen kanssa^ eikä silmin¬ 
näkijöitä voida pitää hourupäinä. Niinpä saman yön 
iltana, jolloin Eetu Särkelä teki havaintonsa, tammi¬ 
kuun 27 päivänä klo 18.30 havaitsi Atte Särkelä Tuntu-* 

rivaaran päältä valovanan. Nuhakuumeesta huolimatta 
Atte Särkelä kiipesi Särkelän koulun katolle kiikari 
mukanaan. Sakea pilvisyys häiritsi kuitenkin näkyvyyt 
tä, jolloin hän väläytteli taskulampulla tunturin suun 
taan valomerkkejä. Tällöin hän huomasi, että pilvestä 
leimahti äkkiä punaista valoa, joka heijastui Särkipe¬ 
rän ja tunturin välisille rinteille. Valo näkyi hetken 
vielä samanlaisena, mutta Atte Särkelä ei jaksanut seu 
rata sitä, vaan meni nukkumaan. Muutamia tunteja myö¬ 
hemmin, klo 22.30 havaitsivat Salme Ramstedt ja Aune 
Valkonen Särkiperän tunturin päällä suuren punaisen 
pallon. Pilvet olivat tällöin jo väistyneet ja pallo 
teki nousevaa edestakaista liikettä. Myöhään yöllä 
noin 10 minuuttia aikaisemmin kuin Eetu Särkelä teki 
havaintonsa, klo 01,30 oli Pudasjärven sairaalan ta¬ 
lonmiehen koira nostanut valtavan rähäkän ja kynsien 
hyppinyt ikkunalaudoille. Myös kolme muuta koiran omis 
tajaa oli kertonut samanlaisesta '*koirahysteriasta”. 

Pari vuorokautta myöhemmin yöllä 31.1. olivat tanssi¬ 
aisista palaavat nuoret havainneet oudonvaloilmiön 
Pärjäntien haarassa. - Nämä tiedot ovat tarkistamatto¬ 
mia, mutta samana yönä katkesivat sähköt Sarakylästä 
ja Särkivaarasta. Ei ole voitu osoittaa sähkökatkoa 
UFO-ilmiön aiheuttamaksi, mutta tosiasia on, että koi¬ 
rat tulivat nytkin "hulluiksi", eräs koirista oli 
tullut niin hysteeriseksi, että omistajan oli ollut 
pakko lopettaa koira. 


UFO laskeutui maahan 


Pudasjärven Naamagankylän Pikkukylässä 28 päivänä 
marraskuuta 1969 - aika on siis sama kuin Markku 
ja Helena Riihiahon havainnolla - oli maanviljelijä 
Kalle Lasala talonsa pirtin ikkunan ääressä katsel¬ 
len ulos. Tästä hän havaitsi taivaalla kirkkaan va¬ 
lopallon, joka laskeutui suoraan alaspäin. Hän he¬ 
rätti nopeasti tyttärensä Aino Toivasen, joka myös 
ehti nähdä valopallon alastulon. Pallosta suuntautui 
suoraan taivaalle leveä voimakas valokiila, joka voi- 

mistui sitä mukaan mitä alemmas pallo tuli. Kello 
oli tällöin 22.00. Valopallo laskeutui erään harjun 
taakse ja kun se oli maassa tai hyvin lähellä sitä- 
jäivät leveät valokiilat osoittamaan, että UFO oli 
laskeutunut. Laskeutumispaikkaan on havaintopaikas¬ 
ta matkaa arviolta 3-4 km. Samaan aikaan, vain 
noin 30 minuuttia myöhemmin tapahtui Markku ja He¬ 
lena Riihiahon havainto 6 km päässä suuren pallon 
laskeutumispaikasta. Sieltä näkyi voimakas valo yli 
2 tunnin ajan, aina klo 24.00 saakka. 



ABC 

A = kello 22.00 havainto B = nopea lasku 3-4 minuutissa 
C = voimakkaat valokiilat klo 24.00 saakka 


Myöhemmin opettaja Timo Laine ja metsäteknikko Aapo 
Ahvenjärvi ottivat Kalle Lasalan talosta kompassi- 
suunnan ja hiihtivät laskeutumispaikan suuntaan. 
Harjun takana on kaksi metsäleunpea, joista alimmai¬ 
nen Säkkisten lampi osui suuntaan. Laine ja Ahven¬ 
järvi totesivat, että lammen keskellä oli sula kohta, 
josta oli tullut vettä jäälle. Timo Laine ihmetteli 
sulan reunojen rengasmaista tasaisuutta, mutta ei 
halunnut kommentoida asiaa sen tarkemmin. Aikaisem¬ 
min lammessa ei ole öllut sulia kohtia, ei siis 
varmuudella tiedetä, oliko UFO ollut lammen päällä 
vai sen suunnassa, joko lähempänä tai kauempana. 


Yhteenveto 


Kirjoittajan kommenttina todettakoon, että Pudasjär¬ 
ven havainnot lienevät periodisilta jaksoiltaan ainut- 
laatuisimmat koko Suomessa. Samoin massaesiintyminen, 
sekä keskittyminen malmipitoisille alueille. Pudas¬ 
järven tapausten tiimoilta on suoritettu 13 lomaketut- 
kimusta sekä suullisia haastatteluja tuntematon määrä. 
Julkisessa lehdistössä havainnot ovat aiheuttaneet 
yhteensä 8 erilaista lehtiuutista ja saman verran rin- 
nakkaisuutisiä paikallislehdissä tai valtakunnallisis¬ 
sa suurlehdissä. Lehdistön välittämä informaatio on 
ollut suhteellisen objektiivista, ehkä usein toimitus- 
teknillisistä syistä virheellistä tai inhimillisistä 
syistä hiukan värittynyttä oleellisuuden pysyessä vaki¬ 
ona. 

Yhteiskunnallisena piirteenä todettakoon, että esim. 
puolueisiin sitoutumattomat lehdet ovat käsitelleet 
asiaa paikallisesti ottaen laajemmin ja yksityiskoh¬ 
taisemmin sekä nämä lehdet - muuten positiivista to¬ 
deta - ovat ottaneet yhteyden ufologian harrastajiin 
ja pyytäneet sekä tietoja että lausuntoja ja yleensä 
väitelleet konservatiivista asennetta. Mikäli olen 
tarkasti seurannut, eivät sosialistiset lehdet ole 

kirjoittaneet, ihme kyllä, tapauksista yhteensä kuin 
loo mm X 1 palstan suuruisesti. Tämän ei tarvitse 
johtua asenteista vaan siitä, että sosialististen 
lehtien levikki esim. Oulun läänissä on pieni, eikä 
niillä ole maakunnassa aluetoimituksia taiin päätoimi¬ 
sia avustajia, muutamia free-lance journalisteja lu- 
kuunotteunatta. 

★ 


n_ 

aikaisempia numeroita voi tilata 
yhdistykseltä hintaan l,50/kpl. 

IMJÄRVEN TAPAUS 


Edellisessä numerossamme julkaisimme lehti¬ 
leikkeen, jossa kerrottiin Heinolan maalaiskun¬ 
nan Imjärvellä viime tammikuussa sattuneesta ou¬ 
dosta valoilmiöstä. Suomen Kuvalehden (N:o T/TO) 
artikkelissa '*Jopa välähti” kuvailtiin tapausta 
melko laajasti. Aarno Heinosen - tapauksen toi¬ 
sen osapuolen otettua sittemmin yhteyden myös yh- 
distykseemme kävi toukokuussa 4-henkinen ryhmä Im- 
järvellä tutustumassa paikan päällä tapaukseen, 
josta kerrottakoon tässä seuraavaa: 

Toverukset Aarno Heinonen (37) ja Esko Viljo (40) 
olivat tapansa mukaan hiihtolenkillä tammikuun 7 
kello 16 tienoissa. Hiihtäessään ylös loivaa 
mäenrinnettä he tapansa mukaan pysähtyivät het¬ 
keksi levähtämään. Heidän jutellessaan siinä sau¬ 
voihinsa nojaten parin metrin päässä toisistaan 
näki Esko Viljo kaakon suunnasta tulevan kovalla 
nopeudella kirkkaan valojuovan, joka äkkiä pysäh¬ 
tyi ja miesten yläpuolella välähti. Viljo näki 
”alta kulmain” että heidän yläpuolellaan oli jo¬ 
kin esine. Aarno Heinonen sen sijaan katsoi ylös, 
koska sieltä kuului surinaa, joka voimistui ja 
tuli miehiä kohti. Heinonen näki suuren vaalean 
harmaan esineen heidän yläpuolellaan noin 4-5 
metrin korkeudella maasta. Esineestä laskeutui 
alas harmaata, lievästi punertavaa sumua, joka 
haisi rikiltä. Miehet eivät voineet lainkaan 
liikkua eivätkä puhua. Esineen alapinnalla oli 
keskellä pieni rengas, ikäänkuin putki ja siitä 
kajasti valoa. Heinonen: ”Laitteen pohjassa oli 
muutakin, en muista.” Putkesta tuli alas valo¬ 
pallo, noin potkupallon kokoinen, se laskeutui lu¬ 


12 


melle miesten väliin ja levisi siinä noin met¬ 
rin laajuiseksi tulen väriseksi ympyräksi, keskel¬ 
tä vaaleampi, reunoja kohti väri voimistui, reu¬ 
naa kiersi 1 cm levyinen tumma rengas. Valoympy- 
rästä sinkoili 10 cm pituisia säkeniä aina 3 met¬ 
rin etäisyydelle joka suuntaan, väriltään ensin 
punaisia, sitten vihreitä, viimeiseksi violetti- 
sia. Säkenöimisen kestettyä kolmisen sekunttia 
alkoi valoympyrä supistua reunoista käsin ja 
keskeltä kohoten muodostui jälleen palloksi, jo¬ 
ka nopeasti vilahti takaisin ylös ja sisään put¬ 
kesta, josta oli tullutkin. Miehet seisoivat har- 
maanpunertavaan sumuun kietoutuneina. Valopallon 
singahdettua ylös Heinonen vilkaisi Viljoon päin. 
Välillä oli kuitenkin niin tiheä sumu, ettei tätä 
näkynyt, mutta samassa näkyi sumussa aukko ja 
aukossa seisoi noin metrin korkeudella maasta kum¬ 
mallinen olento: kääpiön näköinen, korkeus 1 - 1,20 
metriä, puettuna vihreään suojapukua muistuttavaan 
asuun, päässä vihreä suippolakki, käsissä valkoiset 
pitkävartiset käsineet, jalassa tummemman vihreät 
saappaat. Käsissään olento piti kameraa muistutta¬ 
vaa mustaa kojetta, jossa näkyi valkoinen nappi. 

Hän katsoi kameraansa kuin olisi ottanut valokuvaa 
miehistä. Olento näkyi hyvin selvänä, mutta vain 
hetken, sitten se hävisi ja nyt oli sumukin hälven¬ 
nyt, niin että Heinonen saattoi nähdä toverinsa. 

Esine heidän yläpuoleltaan oli myöskin hävinnyt. 
Miehet katsoivat kelloa ja totesivat sen olevan 
16.45. He eivät saaneet hetkeen sanaakaan sano¬ 
tuksi, katselivat vain toisiaan. Sitten alkoi 
Heinonen tuntea pahoinvointia ja sitä puolta ke¬ 
hosta, joka oli ollut valoympyrään päin, alkoi 
kummasti kuumottaa, sitten vilu karmaisi. Hen¬ 
keä ahdisti, ei pystynyt kummolla puhumaan, nive¬ 
lissä tuntui kipua, selkään koski. Tuntui, kuin 
vatsa olisi ollut täynnä kuumaa vettä, oli annet¬ 
tava kovasti ylen. Esko Viljo oli seisonut suo¬ 
raan valoympyrää kohti, hänen kasvonsa turposivat 
ja muuttuivat ruskehtavan punaisiksi. Muuten hän 

ei tuntenut vointiaan niin huonoksi kuin Heinonen. 
Hetken tuumailtuaan miehet totesivat, että on 
lähdettävä kiireesti kotiin ja edelleen saamaan 
lääkärinhoitoa. Heinonen pääsi vain vaivoin liik¬ 
keelle, selkä koukussa ja kovasti yrittäen hän 
sentään pääsi kotiinsa Viljon lähtiessä hake¬ 
maan taksiautoa. Sitten ajettiin Heinolan sai¬ 
raalan poliklinikalle, jossa lääkäri ^katseli 
vain päällisin puolin" Heinosta, Viljoon "hän 
ei viIkaissutkaan, vaikka kasvot olivat aivan 
turvoksissa ja palaneet." Lääkkeeksi miehet sai¬ 
vat kaksi unitablettia kumpikin. 

Heinonen on tapauksesta lähtien ollut lähes 
työkyvytön. Hän on ammatiltaan metsätyömies ja 
innokas urheilija; kuluneena talvena hän on 
jaksanut olla työssä vain kolme päivää. Muuta¬ 
maan vuorokauteen tapauksesta vatsassa ei pysy¬ 
nyt mikään ruoka, päänsärky oli ankara ja varsin¬ 
kin aamuisin tuntui tasapainohäiriö. Öisin hän 
näki painajaisia esineestä, joka oli heidän ylä¬ 
puolellaan. Kevään kuluessa oireet ovat heikenty¬ 
neet, mutta kunto ei ole kuitenkaan palautunut 
entiselleen. Heinosen äiti kertoi, että hänen pes- 
tessään vaatteita, jotka Aarno Heinosella olivat 
k. o. hiihtoretkellä yllään, ne ikäänkuin kihisi¬ 
vät. Miehet kertoivat myöskin eräänä piirteenä, 
että heidän käydessään talven mittaan saunassa, 
alkoi koko heidän ihonsa muuttua ruskean punai¬ 
seksi. Tämäkin oire on vähitellen hävinnyt. 

Miehet kertoivat, etteivät he tapauksen jälkei¬ 
sinä päivinä muistaneet kuin aivan vähän koke¬ 
mastaan, "vasta ajan kanssa on kaikki kirkastu¬ 
nut. " 

Eero Viitala* 
UFO-HAVAINTO KIMISSX 


Konstaapeli N.N. kertoo seuraavaa: 

Tässä kertomani tapaus sattui vuonna 1968 marraskuun 
20 päivän tienoilla (päivämäärä ei ole aivan tarkka) 
Kemin lähellä Maksniemessä Kemistä Ouluun menevän 
tien varressa. Tapahtumapaikalla kaartuu tie loi¬ 
vasti oikealle Kemistä päin tultaessa. Tällä kohdal¬ 
la kulkevat vanha tie ja uusi tie rinnakkain noin 2 
200 metrin matkan, lisäksi on tapahtumapaikalla poik¬ 
kitie, joka vie ylempänä olevalta vanhalta tieltä uu¬ 
den tien yli alas rantaan. Tulin koirani kanssa klo 
20.45 potkukelkalla rannasta tulevaa tietä. Päästy¬ 
äni noin 15 metrin päähän uudesta valtatiestä otin 
koiraani pangasta kiinni, koska näin Kemistä päin 
kaarteessa tulevan henkilöauton. Tarkoitukseni oli 
odottaa auton menevän ohitse, ja seuratessani auton 
kulkua kaarteessa näin äkkiä valon, joka kaarsi jok¬ 
seenkin auton kulkusuunnasta jyrkästi tien poikki mi¬ 
nua kohti. Luulin sitä jonkinlaiseksi heijastumaksi, 
o 

Valo tuli 45 kulmassa noin 4-5 metrin korkeudelle 
eteeni suurella nopeudella ilman minkäänlaista ääntä. 
Nyt huomasin, että se oli noin 5 metriä halkaisijal¬ 
taan oleva esine, joka hohti hyvin voimakkaasti kirk¬ 
kaan vihreää ja punertavaa valoa niin että seutu oli 
täysin valaistu. Esineen tullessa suoraan minua koh¬ 
ti pelkäsin jääväni sen alle ja kyyristyin tien lai¬ 
taan. Esine muutti kuitenkin samassa suuntaansa ja 

o ^ 

kohosi valtavalla nopeudella 80 kulmassa ylös tai¬ 
vaalle. Samalla siitä kuului ääni, joka muistutti 
kuuman raudan veteen putoamista. Kohotessaan se ka¬ 
tosi äkkiä näkyvistä, mutta sen jälkeen jäi ilmaan 
kirkkaita pyrstöjä, jotka muistuttivat kaasuhitsaus- 
liekkejä. Liekkien pituutta en pystynyt arvioimaan* 

Ne olivat kuin salaman iskuja öisellä taivaalla. 
Koirani oli häipynyt vinkuen metsään. Luokseni tu¬ 
li juosten mies, joka osoittautui edellä mainitsema- 


15 





ni auton kuljettajaksi. Hänen ensimmäiset sanansa 
olivat: "Olettehan te sentään täällä". Hän oli myös 
nähnyt kirkkaan esineen ja sen valossa minun seiso¬ 
van tien reunassa. Hän oli pysäyttänyt autonsa ja 
tullut ulos, jolloin hän näki tiellä vain potkukel¬ 
kan. Hän oli pelästynyt luullen kirkkaan esineen 
vieneen minut mukanaan. Pienen keskustelun jälkeen 
tunnustimme säikähtäneemme aika pahasti ja päätimme 
olla puhumatta tapahtumasta kenellekään. Kukaan ei 
meitä kuitenkaan uskoisi. 


LEIKKISÄ VALOPALLO HALIKOSSA 

Neiti Niemisen ollessa tovereidensa kanssa auto¬ 
ajelulla Halikon Karjanummella kiinnitti hänen 
huomionsa auton takaikkunasta katsellessaan eri¬ 
koisen kirkas "tähti". Tämä valopallo oli täh¬ 
tiin verrattuna huomattavasti suurempi ja kirk¬ 
kaampi. Pallon ollessa noin l/2 minuutin ajan pai¬ 
koillaan — väristen kuitenkin revontulien tapaan — 
se putosi yhtäkkiä kovaa vauhtia alaspäin samalla 
kirkastuen jonkin verran. Tämän jälkeen pallo 
pysähtyi noin l/2 sekunniksi ja alkoi sitten kii¬ 
vetä ylöspäin hitaasti, välkkyen ja huojuen koko 
ajan. Pysähdyttyään jälleen l/2 sekunniksi, se 
putosi kovaa vauhtia alaspäin alemmaksi kuin en¬ 
simmäisellä kerralla, pysähdyksen jälkeen alkoi 
taas hidas nousu huojuen ja välkkyen sekä pysäh¬ 
dys 1/2 sekunniksi. Tämän jälkeen pallo laski 
jonkin matkaa alaspäin kovaa vauhtia ja pysähtyi 
noin 2-3 sekunniksi lähtien sitten hyvin hitaas¬ 
ti vaakalentoa länteen päin ja kiihtyvällä vauh¬ 
dilla pois näkyvistä. Muut autossa olijat eivät 
palloa nähneet sillä ainoastaan neiti Nieminen 
katseli takaikkunasta ulos. Pallon kooksi hän 
arveli noin 2 metriä. - Tapaus sattui lokakuussa 
1969 kello 01.00 ilman ollessa kirkas ja kuuta¬ 
moinen. Pakkasta oli muutcuna aste. 

Reijo Aaltonen 



ONKO KUVASSA NÄKYVÄ XtUODOSTUMA UFO? 

Tämä kuva on otettu veneestä käsin Poosjärvellä. 
Sen otti kuvassa olevan henkilön, Arja Lehtiran¬ 
nan ystävätär kesäkuun alussa vuonna 1968. Kymme¬ 
nen sekunttia myöhemmin otetussa kuvassa ei muo¬ 
dostumaa enää esiinny. 

KOKEMUS 


LAPSUUDEN AJALTA 


Rouva N. N. , joka ei halua nimeään mainittavan, 
on kertonut allekirjoittaneelle lapsena kokemas¬ 
taan tapauksesta seuraavaa: 

"Vuonna 1942 ollessani 9 vuotias koin merkillisen 
tapahtuman. Kotini oli silloin Kankaanpään pitäjän 
Niinisalon kylässä. Eräänä heinäkuun päivänä olin 
palaamassa kotiin vietyäni lehmät laitumelle. Kä¬ 
velin tapani mukaan rautatietä pitkin. Vasemmalla 
puolella rautatietä kulki tie, joka jonkin matkan 
päässä ylitti rautatien. Saavuttuani kohtaan, jos¬ 
sa tien ja rautatien väliä oli noin 10 metriä, 
näin tieltä päin tulevan minua kohti tuntemattoman 
naisen. Hän näytti noin 40 - 50 vuotiaalta. Hän 
oli pitkä, ehkä 175 cm pituinen. Hänellä oli yllään 
tummansininen kävelypuku, hän oli avopäin, tukka 
oli lyhyeksi leikattu, tumma ja tuuhea, loivasti 
kihartuva. Hänen kasvonsa olivat kapeat, nenä suo¬ 
ra. Hän oli hauskan-, mutta ei varsinaisesti nai¬ 
sellisen näköinen. Hän hymyili koko ajan. Koko hänen 
olemuksensa teki erittäin ystävällisen vaikutuksen. 
Hänestä huokui luotettavuus, avuliaisuus ja hyvyys. 
Hän tuntui erittäin kehittyneeltä, suorastaan täy¬ 
delliseltä ihmiseltä. En siis tuntenut pienintä¬ 
kään pelkoa, kun hän otti minua kädestä. Minusta 
tuntui, että hän halusi minun tulevan mukaansa. 

Koko tapahtuman aikan^ en muista kuulleeni kenen¬ 
kään tapaamani henkilön ääntä. En myöskään muista 
kuulleeni omaa ääntäni. 

Lähdin siis empimättä naisen mukana rautatieltä 
kohti lähellä kulkevaa tietä. Tielle tultuamme 
näin sitä pitkin tulevan kaksi minulle tuntema¬ 
tonta miestä raahaten mukanaan kovasti rimpuile- 

vaa poikaa. Tunsin pojan ulkonäöltä, hänen ko¬ 
tinsa oli noin 2 kilometrin päässä. Poika oli tuo¬ 
hon aikaan 13 vuotias. Miehet olivat tavallisen 
kokoisia, hoikkia, puettuna vaalean sinisiin si¬ 
leää kangasta oleviin paitoihin ja hiukan tummem¬ 
piin, Lievästi vihertäviin housuihin. He olivat 
avopäin, heidän tukkansa oli vaalea, lyhyeksi lei¬ 
kattu. He olivat 30 - 35 vuotiaan näköisiä. He 
tekivät ystävällisen vaikutuksen. Poika, jota he 
kuljettivat mukanaan, näytti olevan kovasti pelois¬ 
saan ja hän yritti tehdä kaikin voimin vastarin¬ 
taa. Miehet kuljettivat poikaa vasemmalle tiestä, 
nainen ja minä seurasimme perässä. Siellä oli pui¬ 
den välissä pieni aukeama noin 10 metrin päässä 
tiestä. Aukeamalle tultuamme näin siellä seisovan 
kummallisen laitteen kolmen "jalan" varassa. Laite 
oli alumiinin värinen ja sen kyljessä näkyi kapea 
aukko, josta johti 4-5 askelmaa maahan. Mielestä¬ 
ni laite oli noin 2 metriä korkea ja noin 7 metriä 
leveä. Jalat, joiden varassa laite oli, olivat yli 
metrin korkeat. Miehet nostivat pojan aukosta si¬ 
sään. Tunsin kuinka nainen tiedusteli minulta, halu¬ 
aisinko tulla mukaan laitteeseen. Nousin vähääkään 
epäröimättä askelmat ja astuin aukosta sisään naisen 
seuratessa perässäni. 

Astuessani sisään näin vasemmalla pojan kyykisty¬ 
neenä lattialle ja huutavan hysteerisenä pelosta. 

Kun käännyin taakseni, huomasin, että aukko oli 
suljettu. En tiedä kuinka se oli tapahtunut, sil¬ 
lä mitään ovea en ollut nähnyt. 

Huomasin olevan! pyöreässä huoneessa, jossa vasem^- 
la oli noin 2 metriä korkea kojetaulua muistut¬ 
tava levy, pinta täynnä mittareita ja laitteita. 
Vastapäisellä seinällä oli pöytä ja sen ääressä 
istui 5 miestä. He olivat puetut samalla tavalla 
kuin ne miehet, jotka toivat pojan laitteeseen. 

He keskustelivat rauhallisesti ja vakavina, vai¬ 
kutti siltä, että menossa oli tärkeä neuvottelu. 
Nainen esitteli minut miehille, jotka olivat ys¬ 
tävällisiä, mutta eivät kiinnittäneet minuun enem- 

pää huomiota. Näytti siltä, että poika oli unoh¬ 
dettu lattialle. Muistan selvästi tunteneeni kuin¬ 
ka suuressa hädässä poika oli ja mielestäni hän 
huusi kovasti, mutta kukaan ei näyttänyt välittä¬ 
vän siitä. - Huoneen sillä seinällä, jossa pöy¬ 
tä oli, oli rivi ikkunoita, joista näkyi ulos. 
Tullessamme en ollut nähnyt ikkunoita sillä puo¬ 
lella laitetta, jossa oviaukko oli. 

Nainen ohjasi minut kojetaulun eteen ja kehotti 
minua painamaan alas vipua, joka oli kojetaulun 
vasemmassa reunassa. Ojensin käteni ylös ja ulo¬ 
tuin juuri vipuun. Vedin sen alas ja samalla het¬ 
kellä tunsin, kuinka lähdimme lentoon huimaavaa 
vauhtia. Tunsin naisen sanovan: '* Nyt lennämme 
itään päin kohti Jeesuksen syntymäaikaa”. Naisen 
läsnäolo loi turvallisen tunteen, enkä siis pelän¬ 
nyt ollenkaan. Olin paljain jaloin, joten tunsin 
selvästi, että huoneen lattia oli metallia, joka 
kuitenkin kulkukohdista oli päällystetty kumia 
muistuttavalla matolla. En muista kuinka jouduin 
kojetaulun takana olevaan pienempään huoneeseen, 
johon johti aukko suuremmasta huoneesta. Tämän 
huoneen koko oli noin 2x2 metriä. Mitään ovea 
en tässäkään muista nähneeni, vain oviaukon. 

Tässä huoneessa oli yksi ikkuna ja sen alla oli 
pöytä, jolla oli pino karttoja. Seisoin naisen 
kanssa pöydän ääressä pöydän reunan ollessa rin¬ 
tani tasolla. Nainen seisoi takanani ja levitteli 
karttoja esitellen niitä minulle miesten seura¬ 
tessa oviaukossa. 

Nainen kysyi minulta, mitä tiedän Jeesuksesta, 
olinko ehkä koulussa lukenut jotain Hänestä. 
Vastasin, että kyllä meillä koulussa on luettu 
Hänestä. Nyt nainen selitti, että on hyvin tär¬ 
keää tulla tuntemaan Jeesusta koskevat asiat, 
ja että Hänen sanansa ovat tosia. Nainen vakuut¬ 
ti myös, ettei ihminen koskaan häviä. Vaikka tä¬ 
mä aineellinen ihminen katoaa, niin ihminen sil¬ 
ti on olemassa ikuisesti. Karttoja selailles¬ 

saan hän selitti, että missään ei ole rajaa eikä 


loppua. Hän sanoi myös, että aikaa ei ole, vaan 
siinä voidaan kulkea eteen- yhtä hyvin kuin 
taaksepäin. 

En muista lainkaan tekemiäni kysymyksiä, vaikka 
kävimme siinä karttapöydän ääressä vuorokeskuste¬ 
lua. Vastauksistakin muistan vain ne, joita nai¬ 
nen erityisesti painosti. Tässä vaiheessa aloin 
tuntea järkytystä. Oviaukossa seisovat miehet oli¬ 
vat kiinnostuneen tuntuisia, he seurasivat ikään¬ 
kuin hyväksyen naisen selityksiä ja osoittivat 
hämmästystään siitä, että ymmärsin mitä nainen pu¬ 
hui. Koko ajan tunsin, että nainen oli määrää¬ 
vässä asemassa, että hän oli "aluksen kapteeni”. 
Aloin tuntea yhä enemmän järkytystä kuulemani joh¬ 
dosta ja tähän päättyvät muistikuvani laitteessa 
olostani siihen hetkeen saakka, jolloin havaitsin 
makaavani pellolla. Olin lähellä rautatietä vajaa 
puoli kilometriä takaisin päin siihen suuntaan, 
josta olin tullut naisen tavatessani. Tunsin anka¬ 
raa särkyä vatsassani ja voin pahoin. Olin kovasti 
järkyttynyt ja aivan pois tolaltani, en muista kuin¬ 
ka pääsin kotiin, jossa oltiin jo huolestuneita 
viipymiseni johdosta. Arvioni mukaan oli kulunut 
noin kaksi tuntia siitä, kun tapasin naisen siihen, 
kun saavuin kotiin. Pojasta en tiennyt mitään. Olin 
useita viikkoja järkyttynyt ja vatsani oli jatkuvas¬ 
ti kipeä. En voinut syödä juuri lainkaan, joten 
laihduin kovasti. Silmäni alkoivat vähitellen tulla 
valonaroiksi, turvota ja käydä punaisiksi - myös 
silmämunat olivat aivan punaiset. Noin kuukauden 
kuluttua tapahtumasta olin niin sairas, että jouduin 
sairaalaan. En nähnyt mitään, silmäni olivat niin 
arat ja kipeät, että minun oli pidettävä mustia sil¬ 
mälappuja. Sairaalassa minua tutkittiin tarkoin, 
mutta syytä huonoon kuntooni ei löydetty. Vähitel¬ 
len aloin kuitenkin toipua ja noin kuukauden kulut¬ 
tua pääsin sairaalasta kotiin. Olin pois koulusta 
koko syyslukukauden. Noin vuoden ajan pelkäsin ko¬ 
vasti paikkaa, jossa laite oli seisonut. En myös¬ 
kään uskaltanut katsoa taivaalle rautatien yläpuo¬ 
lelle. 

Kokemani tapauksen unohdin moneksi vuodeksi, vasta 
noin kymmenen vuoden kuluttua alkoi kaikki palautua 
vähitellen mieleeni. Ensimmäiseksi muistin naisen 
selitykset; ne olivatkin olleet koko ajan tajuntani 
pohjalla, vaikka en ollut muistanut niiden alkupe¬ 
rää. Pojasta, joka oli myös mukana laitteessa, kuu¬ 
lin sittemmin, että hänen mielensä tasapaino oli 
järkkynyt niin pahoin, että hän 17 vuoden ikäisenä 
joutui laitoshoitoon.'* 

Aili Nurmiaho 

★ 


MIKÄ LIIKKUI NIINISALON TAIVAALLA 
JUIUNNUSAATON VASTAISENA YÖNÄ 1970 ? 

Radiouutisen johdosta otti tri J. Lund 
yhteyden Niinisalon varuskunnan sääha- 
vaintoasemalle, josta hänelle kerrot¬ 
tiin seuraavaa: 

Kesäkuun 19 päivän vastaisena yönä ha¬ 
vaittiin taivaalla valtavan suuri esine 
liikkuvan pohjois-etelä suuntaan. Teodo- 
liitilla mitattuna se oli noin 13 kilo¬ 
metrin korkeudella, sen halkaisija oli 
yli 100 m. Se liikkui tuulen suuntaan 
n. 40 - 50 kilometrin tuntinopeudella, 
nopeus ei ollut aivan tasaista. Se hei¬ 
jasti valoa, joka kuitenkin saattoi ol¬ 
la auringon valon heijastusta. Se näytti 
aluksi pyramiidin muotoiselta, mutta 
muuttui sitten epämuotoiseksi. Kankaan¬ 
päässä sen havaitsivat useat sadat hen¬ 
kilöt paljain silmin; tutka ei reagoi¬ 
nut ilmiöön. - Havaintoilmoituksia on 
tullut myös Karvialta, Tampereelta ja 
Helsingistä. 

OULUN UFO 


KERHO RY. 



tervehtii tämän kuvan väli¬ 
tyksellä kaikkia suomalaisia 
UFO-kerhoja ja alan harrasta¬ 
jia. Oulun UFO-kerho ja Täh¬ 
titieteellinen Yhdistys Arktos 
ry. ovat yhteistyössä tämän ku¬ 
vun sisällä. - UFOja ei ole ha¬ 
vaittu. - Kuvassa on Arktoksen 
upouusi observatorio, jonka si¬ 
sällä Japanista ostettu 1800 mm 
polttovälillä varustettu peili- 
teleskooppi . 

UFOT 


NÄYTTELYISSÄ 




Toukokuussa Oulussa avattiin UFO-harrastusnäyttely 
Oulun Säästöpankin tiloissa. - Oulun UFO-kerho ry. 
näyttelyosastolla on esillä UFO-alan dokumentteja, 
julkaisuja, tutkimuksia, kirjoja, UFO-valokuvia ja 
tilastoja. - Mainittakoon, että VIMANA-lehteä koh¬ 
taan yleisö tuntee yllättävän suurta mielenkiintoa. 

MP 


Kuva Salon Kauppaoppilaitoksen 6 - 7.12.1969 
järjestämästä näyttelystä, jonka UFO-osastos- 
ta vastasivat op. Micklin ja II Ik. oppilaat. 

PAIKALLISKERHOT: 


Jyväskylä Erkki firähonka 
Postilokero 171 


Kemi Kari Kuure 

OS. Urheilukatu 11 

Kotka Pekka Teerikorpi 

OS. Merikatu 4 B 

Lappeenranta **UF0 66** 

Tapani Kuningas 
OS. Uro kk 


Nurmijärvi Viljo Penttilä 

Os. Nurmijärvi kk. 


Pori Jarl Lund 

OS. Valtakatu 5 D 

Seinäjoki Runar Smedlund 



Tmi Laakarepro / Värioffset 





















































































































